Държавен вестник, бр. 67, 2024 г., стр. 187

БРОЙ  67	
Д Ъ Р Ж А В Е Н  В Е С Т Н И К 	
СТР.  187  
сигнал е вече подаден, лицето, оправомощено 
да регулира движението по пътищата, може 
да свали ръката или ръцете си; този сигнал 
означава също „спри“ и за водачите, които 
се намират срещу гърдите или срещу гърба 
на оправомощеното лице;
с) описваща полукръг червена светлина; 
този сигнал означава „спри“ за участниците в 
движението, към които светлината е насочена.
4. Сигналите, давани от лицата, оправомо­
щени да регулират движението по пътищата, 
имат предимство пред пътните знаци, пътните 
светофари и пътната маркировка, както и 
пред правилата за движението.
Член 7
Общи правила
1. Участниците в движението избягват всяко 
поведение, което може да създаде опасност или 
пречка за движението, да изложи на опасност 
хора или да причини щети на обществена или 
частна собственост.
2. Препоръчва се в националното законо­
дателство да се предвиди, че участниците в 
движението трябва да избягват да възпрепят­
стват движението или да създават опасност 
за него, като хвърлят, поставят или изоставят 
на пътя предмети или вещества, или като 
създават други препятствия на пътя. Ако 
участниците в движението не са могли да 
избегнат създаването на препятствие или 
на опасност за движението, те трябва да 
вземат необходимите мерки за най-бързото 
им премахване, а ако не могат незабавно да 
ги отстранят, да предупредят за тях другите 
участници в движението. 
Член 8
Водачи
1. Всяко движещо се пътно превозно сред­
ство или всеки движещ се състав от пътни 
превозни средства трябва да има водач.
2. Препоръчва се в националното зако­
нодателство да се предвиди, че товарните, 
впрегатните или яздитните животни и, освен 
в обособени зони, които са специално обозна­
чени на входа си, добитъкът, поотделно или 
на стада, или на ята, трябва да имат водач.
3. Всеки водач трябва да притежава необ­
ходимите физически и психически качества и 
подходящо физическо и умствено състояние, 
за да управлява.
4. Всеки водач на моторно превозно средст­
во трябва да притежава необходимите знания и 
умения за управление на превозното средство; 
това изискване не е пречка за провеждане на 
подготовка по управление на обучаващи се во­
дачи съгласно националното законодателство. 
5. Всеки водач трябва да може постоянно 
да контролира своето пътно превозно средство 
или да направлява своите животни.
Член 9
Ята и стада
Препоръчва се в националното законода­
телство да се предвиди, че ятата и стадата 
трябва да бъдат разделени на групи с умерена 
дължина, отдалечени една от друга на доста­
тъчно разстояние за улесняване на движението, 
освен в случаите, при които са предвидени 
изключения, имащи за цел да улеснят масо­
вото им придвижване.
Член 10
Разположение върху платното за движение
1. Посоката на движението в една държава 
трябва да бъде еднаква за всички пътища, 
освен в случаите на пътища, служещи изклю­
чително или преимуществено за транзитно 
преминаване между две други държави.
2. Животните, движещи се по платното 
за движение, трябва да бъдат направлявани 
възможно най-близо до границата му, съот­
ветстваща на посоката на движението.
3. Без да се засягат разпоредбите на член 7, 
параграф 1, член 11, параграф 6 и други 
разпоредби на тази Конвенция, които пред­
виждат противоположното, всеки водач на 
пътно превозно средство трябва, доколкото 
обстоятелствата позволяват, да се придържа 
с превозното си средство близо до границата 
на платното за движение, съответстваща на 
посоката на движението. Договарящите страни 
или териториалните им подразделения могат 
да предвидят по-конкретни правила за раз­
положението на товарните превозни средства 
върху платното за движение.
4. Когато пътят има две или три платна 
за движение, водачът не трябва да използва 
платното, намиращо се от страната, противо­
положна на тази, съответстваща на посоката 
на движението.
5. (а) На платна с двупосочно движение, 
имащи най-малко четири ленти, водачът не 
трябва да използва лентите, които са раз­
положени изцяло в половината на платното 
от страната, противоположна на страната, 
съответстваща на посоката на движението.
(b) На платна с двупосочно движение, има­
щи три ленти, водачът не трябва да използва 
лентата, разположена на границата на платното 
за движение от страната, противоположна 
на страната, съответсваща на посоката на 
движението. 
Член 11
Изпреварване и движение в колони
1. (а) Водачите, които изпреварват, трябва 
да го извършат от страната, противоположна 
на страната, съответсваща на посоката на 
движението. 
(b) Изпреварването трябва да се извърши 
от страната, съответстваща на посоката на 
движението, ако водачът, който ще бъде из­